Oorsig van die Blogs en Huiswerk. | Veilige Hawe / Safe Harbour
Posted by: White Knight | Friday, 12 December, 2008 Oorsig van die Blogs en Huiswerk.
Met die jaar wat die pas makeer, en nie soos gewoonlik net-net op sy spore bly nie kan mens seker die tyd in beslag neem om na ’n paar ander dinge ook te loer. Moenie my verkeerd verstaan nie, by Die Hawe snel alles nog teen ’n ongelooflike pas om sekere dinge in plek te kry voor die sperdatums en ander dergelike dinge. Maar dis die lewe en jy kan die vakansie atmosfeer tog duidelik aanvoel by almal al werk ons nog.
Wel Pikkelik het my gemerk met ’n toekenning en Huiswerk. Sien die saak van huiswerk en Ridder is nie groot maats nie, maar baie dankie Pikkelik ek sal my bes probeer om aan jou opdrag te voldoen aangesien die Ridder maar ’n redelik nuweling is in die gemeente van die b(l)oggers.
Die voorwaardes vir die toekenning is dat ek dit moet terugverwys na haar en dan vyf ander bloggers benoem. Maklik – hmmm, nooit daar is baie nice mense op die blog parlement, maar ek sal op my manier probeer. Dus moet ek seker vyf aanwys wat sy en ander nog nie gedoen het nie en wat nog wel blog en nie met vakansie is nie. 😕
Pikkelik skryf die volgende oor Die Hawe hoof.
White Knight. “Want daar is ‘n vars uitkyk op alles. Hy is eerlik in wat hy skryf en hy laat hom nie aan die neus rondsleep nie. (En nou vra ek om verskoning as die uwe dalkies ‘n dame is, want ek is self nou so deurmekaar soos ‘n trapsuutjies op ‘n smartieboks…)”
Wel Pikkelik sal ek nou uit die Staal pak uitklim en die geheim uitlap of dit nog vir ’n tyd so laat. 😯
Nee wat die White Knight is ’n seuntjie van geboorte af, sonder enige sjirurgiese hulp, en sal hopelik my hele aardse lewe in die gedaante deurbring. 😛
Hier volg dus die Hawe se oorsig van die blogsfeer. Hoop julle oorleef dit. 😉
Pikkelik het ’n blog gemaak in ’n blik
alles is reg vir groet en terg
selfs in die hitte van die stryd
is daar groete en vriendelikheid
Op Ding se stoep met voete omhoog
kry jy koffie bekers en filosofiese denke boog
manman wat weet hy kan
maar nogtans huiwer met sy plan
die lewe weer terugvat
soos net ‘n boerseun kan
Rondom Attie se koffietafel
kry jy die blog se Dominee
wat nie bang is om die mens te gee
sodat ander van nederigheid kan leer
met wete dat seer oorwin kan word
juis oor die lewe se kort
Wat sal die blog lewe tog wees
Sonder Dellie se dinge
deur haar kind is sy “tydelik wees” gelaat
maar die dans lesse sou daarby baat
nartuurlik te vra vir help
het sy menige een van ons al gered
voor ons, ons kan gedra soos ’n IT skaap
Flippiefanus steek sy kop al weer
waar die bye se werk gebeur
sy vrae en redenasie eindig nimmer meer
daarom reeds ’n holte gele
op die plek waar die heuning maker belê
Die Herrie Merrie en haar rissie spul
strooi dorings meer as rose
op ’n blog met ’n kletskamer kul
maar sake van belang
word gedurig aan die groot klok gehang
Wipneus is natuurlik die met maan gepla
swaai aan die sterre met kamera en als
meer as een blog is ook nog reg
solank dit pad oophou op die bloggers melkweg
van hulp en raad sal sy altyd weet
deur eie beproewinge en meet
Op soek na die waarheid is almal mos
maar vir Sammi is daar geen beter kos
as om die land en sy mense
weer bymekaar te bring in vrede
is haar grootste wense
Boendoe reis tussen see en deur bos
gaan besoek en kuier elke hoekie
selfs kroeg stories in haar boekie
maar sy is nie self ’n pampoen
wat leef met kinders in ’n skoen
Roer gryp haar tweewiel ystersaag
om deur die klowe en berge te jaag
selfverklaarde rusbank patat
kom sy met waagmoed en vasbyt
sonder om eenkeer uit te sak
ondersteun en help sy ander
tot ‘n wonderwerk wat lewens verander
Die Werf is ’n besige spul
kry selfs die terug wat hul verkul
met die Brein, volop Vrouens en ‘n Pagoda kooksel
is die skrywes en onderwerpe oor elke pil en gril
internet en ander selfs wapen loos
sal jy bars, maak jy net een boos
Die bloggers het vermeerder en gegroei
ver gevorder van die slakke en parra spul
nog steeds sommige ape wat ander wil laat bloei
maar op die meeste is dit ‘n lekker en prettige spesie
sodat almal mekaar kan ondersteun en groei
in harmonie met vrede as spil
bou hul uit en speel saam die hele spul
Daar is nog so baie ander wat ek hier op die blogs ontmoet het, kuiergaste en ander wat self hul eie blogs het. Daar is BB “die Dierbare”, Jaco en Krista “Wosonki”, Emil, Prok, Linda vd Weskus, IdaJvR, Ninette, Johan Swartz, Rosalind Franklin, Sharona, Demi, Suzanne, 007Meisie, Sigeuner, NetJane, Jo-Ann, Vygie, Demoerin, Sonia, Emma Dixon, Thasia, Saphire Gem, Patches, Carina, Zee en die lys hou net aan en aan.
Natuurlik kan ek glad nie my vriend Die Arabier vergeet nie, hy is deesdae seker maar net te besig om die kamele bymekaar te hou die dat hy so skaars is. 😆
Vir elke een van julle wat ek genoem het in die skrywe en ook as ek jou naam nie neergepen het nie, julle het almal op verskillende manier my lewe kom verryk en my gehelp om sake ook met ander oë te bekyk. Daarvoor sal ek julle almal dankbaar wees vir altyd.
Mag ons nog lank mekaar se stoep deur trap en filosofies raak oor selfs die kleinste dinge of sommer net verspot wees oor mekaar se pret en die ondersteuning in tye van nood. Dit voel na slegs twee maande se blog, jip net twee maande, of die meeste van julle se vriende en familie se leed ook my en myne geword het.
Gaan julle elke een goed, voorspoedig en geseënd en rus die wat kan behoorlik uit maar asseblief gaan nie weg nie, die blog familie het julle nodig. 😳
Posted in Blog Dinge | Tags: Bloggers, Huiswerk, Parlement, Vriende
« Die Storie is…….
Die dag om wat te doen? »
Ek wil nou nie spoeg of skinder nie, maar DIS nou mos hoe huiswerk gedoen moet word!!! Dit is sowaar wel gedaan! Dankie vir die 2 maande se kuier… Alles wat mooi is vir jou en jou gesin.
By: Pikkelik on Friday, 12 December, 2008 at 11:38
Ridder, jy oortref jouself en ek stem met Pikkie, SO moet dit mos gedoen word – MAAR ek is nou “confused” beteken dit dat ek nou ook moet huiswerk doen?
By: Sammi on Friday, 12 December, 2008 at 12:19
Was dit nie vir die belangrike sake nie, het ek nie geblog nie.
Ek kul darem nie op al my blogs nie. 😆
By: Adrie on Friday, 12 December, 2008 at 15:09
Wie kul nou al weer waar? LOL.
Mooi wense vir jou ook White Knight.
By: rosalindfranklin on Friday, 12 December, 2008 at 21:06
Wel gedaan Ridder en baie dankie vir die vermelding. Jy is heel behendig met die taal. Ek geniet jou sienings van dinge. Dit gee ‘n besondere perspektief.
By: flippiefanus on Saturday, 13 December, 2008 at 05:50
Dankie Knight! Arabier is seker besig met die kamele 😉
‘n Baie mooi geseënde Feesseisoen ook vir jou en jou geliefdes!!
By: Wipneus! on Saturday, 13 December, 2008 at 08:15
Ek stem, 10/10 vir hierdie huiswerk van jou!
Is dit nie snaaks nie, hoe mens geheg kan raak aan mense wat jy nog nooit ontmoet het nie/nooit sal ontmoet nie? Ek is regtig lief vir my blogpelle, flaws and all. 😆
By: boendoe on Saturday, 13 December, 2008 at 11:51
Goed gedoen. A+ vir jou huiswerk. Dankie vir die noem!
By: Emil on Sunday, 14 December, 2008 at 18:50
Dankie Ridder, so ken ek jou. Jy was maar altyd een van my gunsteling by SSSB en dankie dat ek deel van jou vriendekring mag wees.
Dankie aan ieder en elk van julle wat ek hier in die Hawe ontmoet het vir manier waarop julle my lewe verryk het.
By: Linda on Monday, 15 December, 2008 at 12:15
Dankie Linda ek het jou kommentaar ook baie geniet! Geseënde Kersfees ook vir jou en jou geliefdes!
Boendoe ek is ook mal oor my blog pêlle!!! 😛
By: Wipneus! on Monday, 15 December, 2008 at 22:48
Ridder, ek weet ek val nou heeeeltemal uit my blik uit, maar wil jy nie maar vir ons jou avatar/gravatar prentjie in volgroote iewers opsit nie. Ernstig, my oge is al seer gekyk, ek sien ‘n gesig en ‘n swaard en dit lyk amper soos ‘n wilde bos blonde hare… Ek MOET weet hoe die prentjie in werklikheid lyk sonder ‘n vergrootglas… Ag please man! 😉
By: Pikkelik on Tuesday, 16 December, 2008 at 12:02
Wee’jy Ridder, ek dink nou net daaraan – ek het nog nooit ‘n comment hier gelos nie – (maar ek’s seker as jou blog van botter was, sou jy sulke platpootspore gesien het… dis myne *tsk* @ ‘dierbaar’ -nogal – maar ekke waardeer! en ek waardeer jou inloere daar by my ook!
Blessings vir die feesseisoen!!
By: BB on Tuesday, 16 December, 2008 at 15:00
😯 Ekke was so besig met koekies bak, dat ek hierdie possie van jou heeltemal gemis het! Maar hier is darem varsgebakte gemmerkoekies! Sommer ‘n groot koekblik vol vir almal! Gelukkig doen ek vanaand die rondtes om almal te beginne groet – ons gaan mos see toe! Ridder, ek wil hier by jou ‘n baie spesiale dankie aan ons vriend Arabier rig – my liewe mens, jy het nie ‘n idee wat jy in hierdie jaar vir “iemand” beteken het nie. Dankie, dankie, dankie! Mag die Here vir jou liewe Arabier, spesiaal bless hierdie Kersfees. 😉
By: Dellie on Thursday, 18 December, 2008 at 21:54
Ridders reis mos maar van hier na daar en oral. Ding het jou nie elke keer oral raakgekuier nie, maar daar waar Ding jou gesien het, het jy Ding telkens getref as iemand met besondere insig en ordentlikheid. En die tipe verdraagsaamheid wat net saam met wysheid kom. Dis gereeld asof jy eers ‘n bedryf van verskeie kante beloer en asof jy werklik moeite doen om jou woorde keurig te kies om presies te vertel wat jy wil kommunikeer. Ding waardeer en geniet en respekteer jou teenwoordigheid in ons blogbeskawing. Jy het vir baie mense reeds ‘n ketting of ses kom loskap en jy het vir vele ‘n lig aangesteek. Dankie daarvoor. Mag jy in die toekoms nie vergeet om dit aan te hou doen nie. En natuurlik, baie, baie dankie Ridder – dis ‘n besondere verrassing om hier by jou vermelding te ontvang – jy haal vir ouding skoon van sy stoep af; dankie, Mater 😳
By: ding on Saturday, 20 December, 2008 at 11:47
[…] vir my mooi is nie, maar ek moes diegene noem wat ek leer ken het deur inskrywings en deelname. Ridder, my huiswerk is gedoen, nou kan ek rustig Kersfees […]
By: Hoe mooi is JY vir my? « Op soek na die waarheid on Wednesday, 24 December, 2008 at 09:52
Ek dink dit is die eerste keer wat ek hier inloer, dalk nie, wie weet, maar baie goed geskryf en ‘n geseënde Christusfees
By: Riaan Oosthuysen on Wednesday, 24 December, 2008 at 10:30